Tanulmányi elnökhelyettes beszámoló

2013.03.12.-2013.04.15.

Időrendi bontás:

március 13. – Kémia Intézeti Tanács

március 13. – mentorelőadás

március 14. – mentorelőadás

március 18. – Választmány

március 19. – Tanulmányi Csoport ülés

március 20. – Kari Tanács

március 21. – EHÖK Tanulmányi Bizottság ülés

április 5. – 7. – HÖOK vezetőképző

április 8. – Választmány

április 9. – Tanulmányi Csoport

április 10. – Fegyelmi Testületi ülés

április 10. – Kémia Intézeti Tanács

április 11. – Tanulmányi- és oktatási bizottsági ülés

április 12. – 14. – Bevonó tábor

előreláthatólag:

április 15. – Alapítvány kuratóriumi ülés

április 15. – Választmány

április 15. – Küldöttgyűlés

Az érintett időszakban a hallgatói megkeresésekre válaszoltam, fogadóóráimat megtartottam, delegáltságaimnak eleget tettem (kivéve egy Választmányt, amit betegség miatt hagytam ki).

A mentorképzés egyik részét adó oktató előadássorozaton tanulmányi témában tartottam előadást két alkalommal a mentorjelölteknek. A szerencsés beosztás lehetővé tette, hogy utána hangozzon el a tudományos előadás Szakács Dávid előadásában és úgy gondolom, ezáltal egy átfogóbb képet kaptak a jelöltek az egyetemi tudományos élet magasságaiba vezető úton.

Az elmúlt időszak fontos eseménye volt a Kar Kiváló Hallgatója pályázatok elbírálása. A Tanulmányi Csoport fontos szerepet játszott ebben, hiszen a pályázatok leadásának határideje után a csoport bírálta el a beérkezett pályázatok közéleti pontjait. Ezúton is köszönöm a munkájukat!

A Kar Kiváló Oktatója címre is most kellett ajánlásokat tennünk, szintén a Tanulmányi Csoport ült össze és a szakterületek felől beérkező javaslatokat mérlegelte. Végül a Csoport Dr. Michaletzky György és Dr. Tichy Géza tanárokat ajánlotta a Kar figyelmébe. A cím átadására Eötvös Napon fog sor kerülni.

Az április 5-től 7-ig tartó HÖOK vezetőképzőn mint az ELTE TTK HÖK tanulmányi elnökhelyettese vettem részt. Az ifjúságügyi szekcióban tevékenykedtem a hétvégére során.

A tavaszi bevonó táborunk szakmai programjaiért voltam felelős, mint szervező. Igyekeztem sokszínű és érdekes programokkal készülni, remélhetőleg a bevonandók is hasonló véleményen vannak. Témára került a HÖK kommunikációja, működése, az Alapítvánnyal való kapcsolatunk és 4 szekció szólt négy elég fontos területről: tanulmányi, ösztöndíjas, rendezvényes, tudományos. A bevonandók lelkesek voltak, és majdnem az összes helyszínen lévő tisztségviselő is részt vett a szekciómunkákban.

Aktuálisan a kritériumtárgyak és az e-index van témán. A kritériumtárgyak átdolgozására Horváth Erzsébet oktatási dékánhelyettes tett javaslatokat, kikérve a szakterületek véleményét. Ez alapján szeptembertől egységesen 2 kritériumtárgy lenne minden szakon (kivéve matematika). Az e-index bevezetése is aktuális kérdés, hiszen a gólyáknak már nem rendelt papíros indexet az egyetem. Amint bővebb információt tudunk, meg fog jelenni a Nyúz hasábjain.

Kérdéseitekre szívesen válaszolok telefonon, e-mailben vagy személyesen.

Köszönöm, hogy elolvastátok a beszámolómat!

Dömsöd, 2013. április 13.

Nagy Katalin